FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

Din ultimele informații, la cum se prezintă situația de la club, acesta ar putea să nu mai joace nici măcar în liga secundă! Ziaristul local Cristian Lapa a dezvăluit, la radio Sport Total FM, că și suporterii vasluieni se gândesc la o soluție pentru a ajuta financiar echipa. Alături de ei, și Consiliul Local caută o modalitate practică de a ajuta echipa:

"Sunt șanse ca nici în liga a doua să nu mai joace! Pentru a obține licența (n.r. FC Vaslui) ar trebui achitați imediat 300.000 de euro, pentru ca restul să fie achitați pe parcurs. Suporterii se gândesc chiar să cumpere 10.000 de abonamente pentru a ajuta financiar echipa".

FC Vaslui ar putea rămâne fără lotul de jucători la vară, când fotbaliștii legitimați acum speră să fie declarați liberi de contract. În acest caz, echipa ar porni la drum în eșalonul secund folosind juniorii.

Totuși, există varianta ca Vaslui să nu se mai înscrie în competiție, deoarece clubul nu mai are resurse financiare, iar perspectivele nu sunt deloc încurajatoare, mai ales că în conturile moldovenilor nu vor mai ajunge sumele încasate în Liga 1 pentru drepturile TV.

Aflată într-o situație mai mult decât delicată din punct de vedere financiar, FC Vaslui nu îl poate convinge pe Adrian Porumboiu să revină. Cu afaceristul la cârmă, moldovenii au jucat în grupele UEFA Europa League (victorie cu Sporting Lisabona) și s-au bătut doi ani la titlu.

"Nu e a mea echipa, dacă era a mea.... Nu am nicio putere din punct de vedere juridic la acest club. A fost ambiția mea, am crezut în ea, am făcut niște erori impardonabile, în ceea ce privește unii colaboratori, oameni în care am avut încredere.

Timpul a arătat că am greșit. S-au adunat multe lucruri, nu am crezut că se pot aduna atât de multe lucruri pe care cu greu le poți explica la cineva", a declarat miercuri Porumboiu, în direct la emisiunea „Fotbal Club”, de la Digi Sport 1.

În cazul dezintegrării clubului galben-verde, de la FC Vaslui vor pleca gratis mai mulți jucători de valoare, precum Nicolae Mușat, Cesar Ortiz, Liviu Antal, Nuno Viveiros sau Andrei Cordoș.

Etichete:

,

,

,

,